16 युवकों को नशे और हथियारों के साथ गिरफ्तार किया; गोल्डी भागने में कामयाब रहा
Sidhu Moosewala Murderer Goldy Brar; Radar Of FBI | Drugs Smuggling Case In America सिद्धू मूसेवाला हत्याकांड के मुख्यारोपी गोल्डी बराड़ पर अमेरिका खूफिया एजेंसी FBI ने बड़ा एक्शन लिया है।
पंजाबी सिंगर सिद्धू मूसेवाला हत्याकांड के मुख्य आरोपी गोल्डी बराड़ पर अमेरिका खुफिया एजेंसी FBI ने बड़ा एक्शन लिया है। FBI ने कार्रवाई करते हुए 16 युवकों को नशा तस्करी और अवैध हथियारों के साथ पकड़ा है, जबकि गोल्डी बराड़ FBI की गिरफ्त से भागने में कामयाब रहा है। हालांकि इस पूरी घटना को लेकर भारत में कोई आधिकारिक बयान नहीं आया है।
बताया गया है कि गोल्डी बराड़ के खिलाफ शुरू की गई कार्रवाई को 2 सप्ताह से अधिक समय हो चुका है। FBI घटना से पहले से ही पूरे गैंग को फॉलो कर रही थी। FBI ने पहले 2 युवकों पवित्र सिंह और संदीप सिंह को हथियारों और नशे के साथ गिरफ्तार किया। सूचना है कि गोल्डी बराड़ भी मौजूद था, लेकिन वह भागने में कामयाब रहा।
कुल 16 युवकों को पकड़ा
FBI ने इस मामले में कार्रवाई करते हुए कुल 16 युवकों को हिरासत में लिया है। फिलहाल अब FBI की कोशिश गोल्डी बराड़ को पकड़ने के लिए है। वे गोल्डी को पकड़ने के लिए छापामारी कर रही है। अमेरिकी पुलिस की तरफ से दर्ज किए गए मामले में गोल्डी बराड़ का नाम भी दर्ज किया गया है।
हवाला राशि पर FBI की नजर
FBI गोल्डी बराड़ से जुड़े संगठनों की जानकारी भी हासिल कर रही है। गोल्डी बराड़ को भारी मात्रा में हवाला राशि कनाडा, ऑस्ट्रेलिया, सिंगापुर आदि के अलावा भारत से मिलती है। FBI पैसों की मूवमेंट पर भी नजर रखे हुए है और जानकारियां हासिल की जा रही है। अनुमान लगाया जा रहा है कि अमेरिकी पुलिस जल्द ही गोल्डी बराड़ को भी हिरासत में ले सकती है।
ये खबर भी पढ़ें...
बंबीहा गैंग की गैंगस्टर जग्गू को धमकी:नीरज सहरावत ने FB पर डाली पोस्ट, लिखा- लॉरेंस ग्रुप की दूसरी विकेट गिरने वाली है
पंजाब में गैंगस्टरों के बीच जंग छिड़ गई है। तिहाड़ जेल में प्रिंस तेवतिया की हत्या के बाद बंबीहा गैंग ने फेसबुक पर पोस्ट डालकर लिखा कि अब लॉरेंस ग्रुप की दूसरी विकेट जल्द गिराने जा रही है। ये पोस्ट बंबीहा गैंग के गैंगस्ट नीरज सहरावत ने की है। नीरज ने ये पोस्ट NB ग्रुप, टील्लू, सुनिल मान, बल्ली ब्रदर्स,दविंदर बंबीहा ग्रुप, कौशल तौधरी, रोहित चौधरी को टैग की है। (पढ़ें पूरी खबर)